
Es realitza la descripció geoambiental i paisatgística del sistema platja-duna de cala 
Borró (cap Ras), situat al municipi de Colera (Alt Empordà). El sistema dunar es 
troba vinculat a tres cales de petit ordre i es desenvolupa amb orientació N-S seguint 
els pendents topogràfics de les reduides conques torrencials associades. Trobem 
coalescència de formes dunars a les zones més altes del cap, les quals foren fixades 
per pins a mitjans del segle passat. 

analitzats a nivell geològic i geomorfològic 
per Marqués i Julià (1983, 1987), Cros i 


consultada Serra (1990, 1993), Vilar et al. (1994), i 


podríem considerar que els sistemes platja- 
duna de la Costa Brava (Girona) és 
redueixen als cordons litorals que es troben 
a les planes d'inundació del golf de Roses 
(Alt Empordà), i als de l'arc de Pals (Baix 
Empordà), els quals han estat descrits i 


Barriocanal i Gesti (2004). No obstant 
encara queden sistemes platja-duna de 
reduides dimensions que no han estat 
objecte d'estudi o anàlisi morfològica, tot i 
existir referències de tipus botànic (Pintó i 
Panareda, 2007). Aquests sistemes de petit 

Fig. 1. Localització del sistema platja-duna de Cala Borró (terme municipal de Colera, Alt Empordà). 
Fig. 1. Location of beach-dune system of Cala Borró (Colera, Alt Amporda). 


ordre presenten força interès degut a la seva 
particular dimensió i situació. Si bé és cert 
que la majoria dels sistemes platja-duna 
apareixen —cartografiats a les cartes 
geològiques, diferenciant gairebé tots els 
sectors del sistema, els de petit ordre 
queden enfosquits per la magnitud de la 


geologia que els envolta, i són inexistents 
els treballs que a ells fan referència com a 
sistemes actius amb presència de formes 
dunars. El cas que ens ocupa, la cala Borró 
o de les Assutzenes, està situada a la 
península del cap Ras, terme municipal de 
Colera (Fig. 1), i constitueix un sistema 

platja-duna actiu associat a cales de petit 
ordre. Tot i això aquest sistema no apareix 
cartografiat a la darrera versió de la carta 
geològica de la zona (ICC, 2000). 


Litologia 


La totalitat dels materials que es troben 
a la península de cap Ras (Fig. 1) pertanyen 
a litologies corresponents a l'Ordovicià 
superior (Caradocià), més concretament a 
les unitats del Cambroordovicià. Es tracta 
de materials que presenten alternança 
d'ordre centimètric i decimètric de nivells 
de gresos de gra fi i nivells de lutites i 
grauvaques de gruix mètric. Es diferencien 
intercalacions de roques leucocràtiques com 
les que constitueixen el gneis del Port de la 
Selva i dels entorns més immediats. Les 
grauvaques, mal classificades i de poca 
maduresa textural, es poden interpretar com 
a vulcanoderivades, i les estructures 
sedimentàries més freqüents són gradacions 
positives i marques de base. En al cas de 
cap Ras aquests materials han estat 
modelats per una petita xarxa torrencial 
d'escàs recorregut, en direcció S-N, que han 
donat lloc a una morfologia de cales 
associades: cala Borró i cala Borró Petit, 
situades al vessant nord del cap. Just en 
aquestes cales es desenvolupen morfologies 
de platja-duna holocenes, amb una direcció 
nord-sud. 


Descripció geomòrfica 


El sistema dunar, en conjunt, està 
compost de tres unitats de morfologies 
platja-duna independents a les seves bases, i 
associades a dues cales vinculades a tres 
canals torrencials de petita conca i amb 
capçaleres situades a la carena, amb una 
altitud no superior als 30 m (Fig. 2). El 


sistema dunar ocupa una extensió conjunta 
de 18.463 mí, i es troba condicionat per 
processos d'escolament superficial, la 
dinàmica marina i l'encaixament i el 
desenvolupament de canals força marcats 
de torrents d'escàs recorregut i fort pendent. 

S'observa un domini torrencial de 
caràcter mediterrani amb aportació de 
materials provinents dels costers més 
propers de cadascun dels torrents o canals 
de drenatge, que donen lloc a la imbricació 
de materials de deposició de caire torrencial 
sobre les formes dunars efímeres i sobre les 
semiconsolidades. 

Aquests costers, amb altituds màximes 
de conca no superiors als 30 m i trams de 
recorregut a l'entorn dels 200 m, presenten 
força estabilitat i regularització per la 
presència de vegetació de port herbaci al 
llarg dels recorreguts, i de port arbori a les 
capçaleres de les petites conques. No 
s'aprecien forts processos d'escolament 
superficial, ni fenòmens erosius de caire 
hídric al llarg de la platja i dels sistemes 
dunars. 

Per altra banda, la platja emergida 
presenta una associació directa amb la 
platja submergida, la qual compta amb la 
presència de  pradells de Posidonia 
oceanica, que en aquests zona N de la 
Costa Brava és on el seu estat de 
conservació és millor, en relació a la resta 
del litoral català (Romero, 2002). Aquesta 
planta és la productora d'un important 
percentatge de sediment que trobem a les 
zones emergides (platja-duna). De forma 
esporàdica, sobre la zona de batuda de 
l'onatge a la platja de cala Borró, 
s'observen bermes d'acumulació de restes 
de fulles mortes de Posidonia oceanica 
(Fig. 3), de potències variables que poden 
arribar al 1,5 m, fet que implica l'arribada 
de sediment de tipus bioclàstic a la platja 
emergida, ja sigui en forma de barres o bé 
imbricat dins les propies bermes vegetals 

Fig. 2. Mapa geomorfològic del sistema platja-duna de cala Borró. 
Fig. 2. Geomorphological map of Cala Borró beach-dune system. 


(Roig-Munar et al., 2007). 

Pel que fa a la sedimentologia, a la 
platja es poden apreciar unes textures de gra 
força homogènies, amb sediment fi amb un 
elevat percentatge d'elements carbonatats i 
bioclàstics, tot i que també destaca a la zona 
de batuda d'onatge i platja submergida la 
presència de material litoclàstic provinent 
de les esllavissades puntuals de les 
formacions superficials, l'aportació 
torrencial de la riera de Garbet, i en menor 
mesura de les conques de cap Ras, i l'erosió 
dels penya-segats litorals. De forma 
esporàdica es troben també morfologies de 


beach cups formades per material litoclàstic 
d'ordre decimètric força arrodonit sobre la 
platja alta. 


Descripció del sistema dunar 


Les característiques de base d'aquest 
sistema platja-duna obliguen a fer una 
descripció separada per cales, tot i que a les 
zones de capçalera es poden observar 
fenòmens de coalescència de mantells 
eòlics remuntants no consolidats i formes 
dunars semiestabilitzades i estabilitzades, 

Fig. 3. Acumulacions de bermes de Posidonia 
oceanica sobre la zona de batuda de la platja de 
cala Borró. 

Fig. 3. Berms acumulacions of Posidonia 
oceanica over svash zone of Cala Borró beach. 


donant lloc a una sola unitat dunar a la part 
més elevada, al voltant dels 30 m, amb tres 
fonts d'alimentació de base, ubicades a les 
dues cales i els tres canals (Fig. 2). 

La cala de Borró disposa d'un sistema 
dunar associat a una línia de costa d'uns 82 
m d'amplada, confinada entre penyals 
regularitzats de baixa alçada als seus dos 
costats. La platja emergida presenta una 
amplada variable al voltants dels 15 m, fins 
els primers talussos de les morfologies 
dunars davanteres. Aquesta es troba 
vinculada a la llera d'un petit torrentó 
esporàdic de 200 m lineals de recorregut 
amb alguns petits tributaris, que dona lloc a 
una petita zona d'inundació al darrere de les 
formes dunars davanteres. Aquests canals, 
tot i el seu poc recorregut, transporten força 
material cap a la platja, donant lloc a 
importants processos hídrics desestruc- 
turants incipients al llarg del recorregut, 
afavorint la  denudació del sòl, el 
desarrelament de la vegetació de port arbori 
i l'aflorament de la roca mare a les zones 
adjacents al sistema dunar afavorit, tot això, 
per una elevada xarxa de camins no regulats 
que compacten el sòl, donen lloc a pèrdua 


de vegetació i fragmentació de l'hàbitat de 
reraduna o de les dunes semiestabilitzades, 
no afectant de forma directe a les formes 
dunars davanteres. 

El sistema dunar davanter presenta una 
potència mitjana de 2,2 m i un bon estat de 
conservació, amb una extensió de 3.786 m’, 
sols fragmentat per algunes formes erosives 
davanteres de tipus blowout que no 
presenten gran magnitud ni donen lloc a la 
fragmentació del sistema per pèrdua de 
sediment cap a la zona interna. Aquestes 
morfologies a dia d'avui es troben 
parcialment estabilitzades per la vegetació 
dunar, que afavoreix l'estabilització del 
sistema. Segons la classificació morfo- 
ecológica de Hesp (2002), la duna 
davantera o foredune de cala Borró es pot 
considerar com a ben conservada i es 
classificaria dins l'estadi 4 del seu sistema 
(Fig. 4). 

Associat al canal de runnel de la zona 
dunar davantera, es troba un sector de 
sorres —semiestabilitzades, marcat per 
l'existència d'un camí que fragmenta i 
compacta la zona de contacte. El sistema 
assoleix una extensió al voltant de les 17 ha 





Fig. 4. Estadi de conservació del sector dunar 
davanter de cala Borró. 


Fig. 4. Stadium of foredune conservacion of 
Cala Borró. 

Fig. 5. Alineacions de la sembra de pi (Pinus 
halepensis) a les zones de morfologies 
estabilitzades. 

Fig. 5. Alignments showing pine (Pinus 
halepensis) in areas of stable morphologies. 


amb força estabilització a la zona més 
interna i remuntant dels costers. La consulta 
de la fotografia aèria de 1957 indica que 
aquest sistema fou reforestat a la part alta 
de la cala, degut a la homogeneitat d'alçada 
de la massa boscosa i la linealitat dels 
individus (Fig. 5). 

La cala de Borró Petit està formada per 
dues cales de petit ordre vinculades a dues 
lleres torrencials. Els dos sistemes tenen el 
seu origen a una línia de costa amb una 
llargària inferior als 80 m i amplades de 
platja variables inferiors als 10 m. Les 
seves superfícies de platja estan separades 
per un petit promontori rocallós de petita 
alçada que es configura com a la divisòria 
d'aigies dels dos canals associats a les 
platgetes, i sobre els quals es desenvolupen 
formes dunars de potències inferiors al 
metre. Vinculades a la cala es desenvolupen 
formes de tipus grimpant que migren cap a 
la zona interna mitjançant l'adossament a la 
topografia dels canals. Tot i això la platja 
presenta continuitat morfològica de forma 
esporàdica. 

Les formes dunars tenen el seu inici a la 
part alta de platja i un desenvolupament 


terra endins, amb morfologies dunars 
davanteres d'escassa potència, inferiors al 
metre, i superfície variable condicionada a 
processos hídrics. Els seus fronts presenten 
un bon grau de cobertura vegetal de tipus 
herbaci, i a mesura que avancen cap els 
canals els remunten terra endins per la llera, 
adaptant-se als sectors hidrològicament 
menys dinàmics (Fig. 6). 

Al llarg d'aquestes formes o mants 
eòlics remuntants es troba vegetació 
psammòfila, fet indicatiu del dinamisme 
existent en aquests dos microambients 
dunars. Aquestes formes dunars tenen una 
component mixta fluvio-torrencial i eòlica, 
detectant-se processos de retroalimentació 
sedimentària, per erosió hídrica i 
sedimentació eòlica, entre els materials 
associats als canals de drenatge (Roig- 
Munar et al., 2007). Les formes dunars és 
desenvolupen al llarg de tots dos costers, 
ocupant la zona menys afectada pels 
processos de caire hídric. Presenten un grau 
de colonització vegetal aleatori i associat a 
petits acumulacions arenoses al llarg de la 
conca fins a les crestes de duna 
estabilitzada, per sobre l'alçada de 25 m, i 
amb un fort encaixament sobre els canals de 
tipus torrencial. Un cop s'arriba a la zona 
superior de cadascuna d'aquestes conques 
que condicionen el desenvolupament de les 
formes dunars, es troben superfícies de 
mantells eòlics parcialment consolidats per 
vegetació herbàcia fins la seva imbricació 
amb les masses forestals, que es troben a la 
capçalera de les tres cales i conformen el 
que possiblement antigament era el sistema 
dunar  semiestabilitzat, i actualment 
estabilitzat per la realització de tasques de 
fixació per mitjà d'una plantació de pins 
(Fig. 4). Actualment els processos de 
desestabilització del sistema provenen de la 
zona interna, motivada per una falta de 
regulació de l'ús públic sobre aquests 
espais. 

Fig. 6. Desenvolupament de formes dunars remuntants associades als canals torrencials de Borró 


Fig. 6. Climbing dune forms associated with torrential channels of Borró Petit. 


Basant-nos en l'observació de la 
fotografia aèria del vol americà realitzada 
sobre la zona de Colera el 26 de juliol de 
1957 (nombre de fotograma 54.534) es pot 
establir que els sistemes dunars presentaven 
força dinamisme i el material sedimentari 
transportat creuava de la zona N del cap 
Ras fins a les platges ubicades a la zona 
sud, on es poden observar als costers de la 
platja de Borró i del Rasté nivells 
estratigràfics terrígens amb força matriu 
d'arenes, que tenen possiblement el seu 
origen en esllavissades i deposicions 
corresponents a antics períodes mixtes 
(eòlics i torrencials) anteriors a la plantació 
o creixement de vegetació de port arbori 
que s'hi troba a dia d'avui a la zona més 
alta del cap Ras i associada a la zona de 
dunes semiestabilitzades de cala Borró. 


Paisatge vegetal 


Des d'un punt de vista fitocenològic les 
dunes constitueixen ambients azonals en els 
quals la influència del clima sobre la 
vegetació es troba mediatitzada per 
l'existència de factors  edafics que 
condicionen intensament la colonització 
vegetal. En les acumulacions eòliques de 


sorra es poden distingir diversos ecotops o 
tessel-les, en el sentit donat per Bolòs 
(1962) i Vigo (1998) a aquest terme, en 
relació amb la variació espacial dels 
següents factors: la disponibilitat de 
nutrientes -nitrogen principalment (Escarré, 
1989)-, la mobilitat de la sorra per causa de 
l'acció del vent, la disponibilitat hídrica, la 
textura del sòl i la deposició de l'aerosol 
salí. 

Un dels factors més importants en la 
selecció de les espècies vegetals amb 
capacitat de colonitzar els ambients dunars 
és la mobilitat del substrat. Les dues 
aliances fitosociològiques: Ammophilion i 
Crucianellion, agrupen respectivament les 
comunitats dunars que es desenvolupen en 
els sectors on es dóna una alta mobilitat de 
la sorra empesa pel vent: la foredune, i 
aquelles altres que colonitzen els mantells 
sorrencs situats a sotavent, on la mobilitat 
del substrat és molt baixa. 

A Catalunya, la transformació de l'espai 
litoral sota l'embranzida del turisme que 
s'ha donat en les últimes dècades ha 
provocat una reducció del paisatge dunar. 
Un paisatge que era comú en la majoria de 
la costa baixa catalana fins fa unes dècades, 
actualment ha desaparegut o bé ha vist 
reduida la seva extensió a un estret cordó 

dunar atrapat entre la platja i les àrees 
urbanitzades. Al cap de Creus, el predomini 
de la costa alta, rocosa, limita el 
desenvolupament de les dunes. Les escasses 
platges sorrenques com les del Port de la 
Selva o Llançà, estan també intensament 
urbanitzades, fet que ha limitat el 
desenvolupament del paisatge dunar. Dins 
l'àmbit estricte de la península del cap de 
Creus, Franquesa (1995) només esmenta la 
presència de retalls de comunitats dunars a 
cala Portaló, cala Serena i les Canyelles 
Petites. En el sector de costa comprès entre 
Llançà i Portbou, a l'únic espai on hi ha un 
desenvolupament notable de la morfologia 
dunar que permet l'existència d'un nombre 
considerable de plantes pròpies d'aquest 
hàbitat és a la cala Borró. Més al nord, a la 
platja de Garbet i a la de Colera hi prospera 
alguna espècie de les platges com: 
Euphorbia peplis i Polygonum maritimun, i 
Elymus farctus subsp. farctus en alguna 
acumulació de sorra o duna incipient. 

A la cala Borró, la duna davantera o 
foredune, està colonitzada per un conjunt 
d'espècies psammòfiles que tenen en els 
ecotops dunars el seu hàbitat exclusiu. Des 
d'un punt de vista fitocenològic s'hi 
distingeixen dues comunitats: la comunitat 
de jull de platja (Agropyretum mediter- 
raneum) i la comunitat de borró (Ammo- 
philetum arundinaceae). La comunitat de 
jull de platja ocupa una franja estreta d'un 
parell de metres alla on s'inicia 
l'acumulació eòlica de sorra, i està 
integrada per dues espècies principals: el 
jull de platja (Elymus farctus subsp. farctus) 
1 Pesporobolus (Sporobolus pungens), que 
estan acompanyades per la barrella punxosa 
(Salsola kali subsp. ruthenica), una planta 
nitrohalòfila força comuna a la majoria de 
platges del litoral català. A continuació, la 
duna està colonitzada per una densa 
població de borró (Ammophila arenaria 
subsp. arundinacea), amb un recobriment 


superior al 9090, i on hi són presents 
espècies característiques d'aquesta 
comunitat com el lliri de mar (Pancratium 
maritimum), el violer marí (Matthiola 
sinuata subsp. sinuata), la lleterassa marina 
(Euphorbia paralias), la campaneta de mar 
(Calystegia soldanella), el melgó marí 
(Medicago marina) i la silene de platja 
(Silene niceensis). 

Sembla ser que la duna ha avançat fins a 
mig cobrir una petita però molt densa 
població de tamarius (Tamarix sp.), que ja 
s'observava a la fotografia aèria de l'any 
1957, i que colonitzava el sector posterior 
de la platja alta, un fenomen que es repeteix 
a altres platges del litoral gironí, on 
s'acumula sovint l'aigua transportada pels 
petits reguerots que baixen pels costers de 
darrera la cala, i on hi apareixen algunes 
espècies halòfiles com el donzell (Artemisia 
gallica), el salat blanc (Atriplex halimus) i 
un limonium (Limonium cf. tremolsi). 
L'espai és travessat per un sender força 
fregiientat en les immediacions del qual hi 
tornen a aparèixer el jull de platja i 
l'esporobolus. En aquest espai i com a 
conseqüència de l'acumulació d'aigua la 
humitat del sòl es més elevada i apareixen 
espècies com el jonc acut (Juncus acutus) i 
el jonc boval (Scirpus holoschoenus). 

Sobre el mantell de sorra que s'enfila 
vessant amunt, a la part posterior de la cala 
encara hi apareix alguna espècie psam- 
mòfila com el lliri de mar, envoltada però 
per un conjunt florístic on predomina la 
bufalaga marina (Thymelaea hirsuta), el 
plantatge subulat (Plantago subulata subsp. 
subulata) 1 la sempreviva borda (Heli- 
chrysum  stoechas), en una comunitat 
assimilable al Thymelaeo-Plantaginetum 
que és la comunitat que predomina en els 
vessants rocallosos que voregen la cala. 

La part alta està ocupada per una pineda 
de pi blanc (Pinus halepensis) de 
repoblació, amb el sotabosc densament 

colonitzat pel — llistó (Brachypodium 
retusum) 1, d'acord amb Franquesa (1995), 
assimilable a — l'associació  Tuberario- 
Brachypodietum retusi, en el qual apareixen 
algunes espècies arbustives pròpies dels 
alzinars com l'aladern (Rhamnus alaternus) 
i el llentiscle (Pistacia lentiscus). 


Evolució del paisatge 


L'observació de les fotografies aèries de 
l'any 1957, i les dades que consten en el 
cadastre de rústica dels anys 60 del segle 
passat, mostren un paisatge del cap Ras ben 
diferent de l'actual. 

Les fotografies aèries indiquen un 
predomini de les cobertes herbàcies i un 
paisatge forestal inexistent. A la part alta de 
la cala i en el vessant orientat al sud, s'hi 
observaven unes parcel-les de conreu que 
segons la informació que consta en el 
Cadastre, corresponien a vinyes. Un fet que 
es pot corroborar actualment al camp a 
l'existir encara alguns peu de vinya que 
sobreviuen envoltats per les espècies de la 
brolla de tomaní (Lupino-Lavanduletum) i 
del llistonar (Tuberario — Brachypodietum 
retusi), que colonitzen en mosaic els 
vinyars abandonats. 

Encara que a la fotografia aèria de l'any 
1957 no s'observa cap pineda en tot el cap 
Ras, a la fitxa cadastral de desembre del 
1961 consta que hi havia més de 16 
hectàrees corresponents a una pineda de 
repoblació en el vessant del cap Ras 
orientat al nord, el qual pertany al municipi 
de Colera. 

Per altra banda, el cadastre de Llançà, al 
qual pertany el vessant orientat a llevant no 
indica tampoc la presència de pins a 
començament de la dècada dels 60, per tant 
s'ha de suposar que la plantació de pins en 
aquest sector va ser posterior. 


Gestió 


Tot i que podem dir que el sistema 
dunar presenta un estat de conservació 
aparentment acceptable, aquest es troba 
sotmès a una forta pressió de caire turístic- 
recreatiu, afavorit pels seus elevats graus de 
publicitació com espai natural no urbà. 
Aquests índexs de frequentació sobre 
ambients fràgils i dinàmics accelera de 
forma continuada els processos erosius 
directes sobre les formes i vegetació dunar, 
i de forma indirecte sobre els ambients 
directament associats, com ara la xarxa de 
camins d'accés a la cala. 

En els darrers anys, tot i l'aparença, les 
gestions realitzades sobre aquests espais 
dunars no han afavorit la seva recuperació i 
estabilització, ja que aquestes han consistit 
en l'aplicació de mesures dures de gestió 
pròpies — d'espais  fluvio-torrencials i 
d'estabilització de conques hídriques, no 
tenint present el sistema dunar com un espai 
fràgil, dinàmic i vulnerable. 

La conservació d'aquest hàbitat dunar 
depèn de la coherència les gestions directes 
i indirectes realitzades sobre ell, l'evolució i 
la tendència del sistema està condicionada a 
les variables geomorfològiques, ambientals 
i socials que actuin sobre cadascun dels 
sectors del perfil platja-duna (Roig-Munar 
et al., 2006). Es per això que es 
recomanable aplicar mesures toves de 
gestió basant-nos amb les corbes de 
sensibilitat  morfoecológica dels dos 
ambientals platja-duna, el submergit i 
l'emergit (Roig-Munar i Martín-Prieto, 
2005). Per una banda gestionar i controlar 
els impactes sobre l'àmbit submergit, 
realitzant un control del fondeig de vaixells 
sobre els pradells de Posidonia oceanica, 
per d'aquesta manera evitar la destrucció de 
l'ecosistema productor d'una important part 
del sediment arenós de la platja, per que la 

seva presència incrementa la rugositat de 
fons i disminueix la profunditat crítica que 
provoca la modificació de l'onatge dels 
grans temporals, i perquè el 
desenvolupament i la construcció de la 
mata fa que els pradells de Posidonia 
oceanica puguin actuar com una barrera 
natural en la zona submergida. Aquestes 
gestions són prioritàries en un ambient 
fortament freqiientat per turisme recreatiu 
de vaixells (Lloret et al., 2008). 

Pel que fa a la platja emergida es fa 
necessari el manteniment de les bermes 
acumulades de restes de Posidonia 
oceanica, degut al seu paper protector de 
platja, aportació de material sedimentari 
imbricat, i font de nutrients per les 
comunitats vegetals de les morfologies 
dunars davanteres (Cardona i Garcia, 2008), 
i el manteniment dels perfils naturals de 
platja alta i talussos davanters de unes, 
evitant actuacions mecanitzades. El sistema 
dunar davanter ha de ser el reservori natural 
del sistema platja-duna, i mantenir la seva 
integritat passa per controlar i evitar l'ús 
indiscriminat d'aquestes formes com a 
àrees de repòs i trànsit d'usuaris, així com 
reconduir les gestions artificialitzadores i 
rígides realitzades darrerament. 


Conclusions 


L'artificialització que ha sofert en les 
darreres dècades el litoral català ha afectat 
d'una manera molt intensa els paisatges 
dunars. La desaparició d'aquests hàbitats a 
molts sectors de la costa està provocant 
l'aillament biogeogràfic de les poblacions 
d'espècies psammòfiles que tenen a les 
dunes el seu hàbitat exclusiu. Aquest 
aillament encara és més patent en aquells 
sectors litorals com el cap de Creus, on els 
hàbitats dunars es mantenen actualment 
només en un nombre molt escàs de platges. 


La presència a la cala Borró d'un bon 
nombre d'espècies psammòfiles fa neces- 
sària la seva preservació per evitar la 
degradació i l'empobriment florístic de les 
comunitats existents a causa dels impactes 
derivats de la freqiientació dels usuaris de la 
platja. 

Tot i l'escassa magnitud dels sistema 
dunar es pot afirmar que aquest reducte es 
troba actualment en unes condicions 
acceptables, conservant una bona estructura 
del perfil de platja submergida, amb 
pradells de Posidonia oceanica, i amb un 
sector de platja estable amb morfologies de 
dunes —davanteres ben conservades, 
representant, tot plegat, un testimoni dels 
antics ambients sedimentaris de la Costa 
Brava, actualment extintes per processos 
urbans. 

